سَه کجا باهوٹ بیت و منی کجا باهوٹ جان
وهدے بَکشاں من لَدیگاں،هَلک و مُلک و وتی گِدان
شِدّتانی رُمب لوٹنت ،ما را هم چکچین کن انت
ناشرانی واب سَد بَر ،هاک ءَ کَلّ کت مئے پتاں
شیر دَپ جنت آسنی پَلک چو کپیت پولاتیں بند
راج منی تو چون نندئے ماں گلامی گوں دَتاں
بیڑ پشک بارت ماں سَکّی هم که مُرگ و هم که مار
واب کئیا گِهتگ ترا بیل ،سار کنت منی همبلاں
واجه انت آواں که لوٹنت،مُلک ءِ واجه وتی ببنت
گلامی ءِ پروشنت چو بنداں زند بکش انت مَلپداں
ما جُکت کرته چو جَؤر تهل،زندمان ءِ سَکیاں
نین په آزاتی بیاں چست ،جهجن ات منی سنگتاں
کریم بلوچ – تــَـهـــل